CELEX: 22006D0088
Language: sl
Date: 2006-07-07 00:00:00
Title: Sklep Skupnega odbora EGP št. 88/2006 z dne 7. julija 2006 o spremembi Priloge IX (Finančne storitve) k Sporazumu EGP

19.10.2006   
            
            
               SL
            
            
               Uradni list Evropske unije
            
            
               L 289/26
            
         
      SKLEP SKUPNEGA ODBORA EGP
   
   št. 88/2006
   z dne 7. julija 2006
   o spremembi Priloge IX (Finančne storitve) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru, v nadaljnjem besedilu „Sporazum“, in zlasti člena 98 Sporazuma,
   ob upoštevanju naslednjega:
   
               (1)
            
            
               Priloga IX k Sporazumu je bila spremenjena s Sklepom Skupnega odbora EGP št. 60/2006 z dne 2. junija 2006 (1).
            
         
               (2)
            
            
               Direktivo 2003/41/ES Evropskega parlamenta in Sveta z dne 3. junija 2003 o dejavnostih in nadzoru institucij za poklicno pokojninsko zavarovanje (2) je treba vključiti v Sporazum –
            
         SKLENIL:
   Člen 1
   Priloga IX k Sporazumu se spremeni:
   
               1.
            
            
               Za točko 30ca (Direktiva 2004/39/ES Evropskega parlamenta in Sveta) se vstavi:
               „IV.   Določbe o poklicnem pokojninskem zavarovanju
               
                           30cb.
                        
                        
                           
                              32003 L 0041: Direktiva 2003/41/ES Evropskega parlamenta in Sveta z dne 3. junija 2003 o dejavnostih in nadzoru institucij za poklicno pokojninsko zavarovanje (UL L 235, 23.9.2003, str. 10).“
                        
                     
         
               2.
            
            
               Sedanji naslov „IV“ se preštevilči kot naslov „V“.
            
         Člen 2
   Besedilo Direktive 2003/41/ES v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
   Člen 3
   Ta sklep začne veljati dan po predložitvi zadnjega uradnega obvestila Skupnemu odboru EGP v skladu s členom 103(1) Sporazuma (3).
   Člen 4
   Ta sklep se objavi v oddelku EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 7. julija 2006
      
         
            Za Skupni odbor EGP
         
         
            Predsednica
         
         Oda Helen SLETNES
         
      
   
   
      (1)  UL L 245, 7.9.2006, str. 7.
   
      (2)  UL L 235, 23.9.2003, str. 10.
   
      (3)  Navedene so ustavne zahteve.